钦定古今图书集成/明伦汇编/氏族典/第412卷 > 杜圯
## 钦定古今图书集成/明伦汇编/氏族典/第412卷 > 杜圯

按《万姓统谱》：圯字受言，炤次子。以父任官至朝议大
夫，提举江南西路茶盐常平事，以治行。再任，事母以
孝闻。筑室邵武，自仪真徙居之。圯曾师事时相，绍兴
闲以祠官家居者十六年，尝戒子孙曰：“仕宦当审取
舍，汝等勉之。”徜徉小囿，诗酒自娱。所著有《碔砆集》十
二卷，诗平淡宗少陵。子二：锡、铎。锡，迪功郎。